เคยขับรถมาร้านนี้เมื่อหลายเดือนก่อน แต่ลืมเช็คก่อนว่าร้านปิดวันเสาร์ มาคราวนี้ตั้งใจมาทานวันอาทิตย์เลยค่ะ

การเดินทางใช้ wongnai map นำทางค่ะ ร้านติดริมแม่น้ำเจ้าพระยา แถวปากเกร็ด ร้านอยู่ในซอยแคบที่รถเข้าไม่ได้ แนะนำให้จอดรถซอยถัดจากวัด ก่อนถึงร้านประมาณ 50 เมตรแล้วเดินต่อ เสียค่าจอด 30 บาท ทางเดินเข้าร้านติดป้ายเมนูลายตาไปหมด ไม่รู้จะสั่งอะไรดี แต่สะดุดตรงโล่รางวัล จาก The Dish เมนูทอง พุ่งไปอ่านเมนูแล้วต้องลองสั่งดูค่ะ มาดูรายการที่สั่งวันนี้กันเลย

เมนูทองที่สั่งคือต้มกะทิกะลาเทโพ ไข่เค็ม ตั้งแต่เกิดเพิ่งเคยได้ยินปลาเทโพ เห็นหน้าตาเหมือนต้มข่าไก่ แต่ชิมแล้วหอมกะทิ มันไข่เค็ม กพทิแตกมันข้นคลั่ก เปรี้ยวกำลังดี อร่อยมากๆ สมราคาและรางวัลที่ได้รับจริงๆ ชอบเมนูนี้มากๆอะ

ปลาชะโดทอดน้ำปลา ร้านติดป้ายว่ามาแล้วไม่ทานปลาชะดดแสดงว่ามาไม่ถึง เลยจัดมาหนึ่งอย่าง ปลาทอดมากรอบ มีกระเทียมเจียวคั่วน้ำปลาอมหวานนิดๆ ทานกับยำมะม่วง โอ๊ยจะเหลือเรอะ

ทอดมันปลากราย เมนูนี้เจ้าของร้านเชียร์ให้ลองเอง ปรากฏว่า เนื้อหนานุ่ม เหนียวหนึบ หมดเกลี้ยงค่ะ

เชิงปลากรายทอด เมนูนี้อยากลองเองด้วยความที่ไม่เคยทาน แปลกที่เค้าชุปแป้งทอดมา ทานแล้วเนื้อเหมือนไก่ แต่ก้างเยอะนะคะ ใครสั่งระวังก้างด้วย

โดยรวมแล้วอาหารโอเคมาก หลากหลาย บรรยากาศริมน้ำเจ้าพระยา บ้านๆดีค่ะ เหมาะกับพาครอบครัว เพื่อนฝูงมาทาน ร้านนี้คนแน่นนะคะ หาเวลามาทานนะคะ
รับประกันความอร่อยโดย แอนนาชวนชิม